
ДОКЛАДНА ЗАПИСКА
ОТ СТАНИМИР АПОСТОЛОВ
ЗАМ.- КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“
ОТНОСНО: Утвърждаване на извършените разходи за закупуване на медицинска апаратура от едноличните търговски дружества с ограничена отговорност – лечебни заведения, съгласно решение на Общински съвет – Бургас.

УВАЖАЕМИ ОБЩИНСКИ СЪВЕТНИЦИ,
Община Бургас е едноличен собственик на 9 лечебни заведения за болнична и извънболнична помощ. Това са „Комплексен онкологичен център - Бургас“ ЕООД,  „Център за психично здраве „Проф. д-р Иван Темков“ – Бургас“ ЕООД,  „Специализирана болница за активно лечение по пневмофтизиатрични заболявания–Бургас“ ЕООД, „Дентален център I - Бургас" ЕООД,  „Диагностично - консултативен център едно - Бургас" ЕООД, "Диагностично - консултативен център II - Бургас" ЕООД, "Медицински център I - Бургас" ЕООД, "Медицински център II - Бургас" ЕООД и МБАЛДБ „Света Анастасия“ ЕООД. Чрез тях общината гарантира предоставяне на здравни услуги и грижи за гражданите. За осигуряване на добри условия в лечебните заведения, ежегодно в капиталовата програма се залагат средства за ремонт и подобрения на материалната база, а за закупуване на медицинска апаратура, се преотстъпва сума - в размер на определения за съответната година  дивидент, каквато възможност дава Законът за лечебните заведения.
В този смисъл е приетото решение по т. 8 от заседание, проведено на 31.08.2023 г. /Протокол № 55/ на Общински съвет – Бургас, с което даде възможност на едноличните търговски дружества, лечебни заведения да не отчисляват дивидент за финансовата 2022 г., при условие, че Комплексен онкологичен център - Бургас“ ЕООД използва част от сумата за изплащане на  вноски (главница и лихва) по инвестиционен кредит за закупуване на Система за нуклеарно медицинска диагностика (Хибридна ПЕТ/КТ система и Хибридна СПЕКТ/КТ система) и Автоматизирана терапевтична система за брахитерапия, отпуснат по инициативата „Джесика“, Център за психично здраве „Проф. д-р Иван Темков“ – Бургас“ ЕООД - да закупи повдигателен механизъм за асансьорна уредба за осигуряване на достъпна среда за посетители и пациенти в лечебното заведение, „Специализирана болница за активно лечение по пневмофтизиатрични заболявания–Бургас“ ЕООД - частично да финансира проектиране и строителство на нова едноетажна  постройка за осигуряване на диагностично-консултативна дейност за нуждите на „СБАЛПФЗ- Бургас“ ЕООД, която се намира на територията на лечебното заведение, а останалите инвестират сума, в размер на 50 на сто от печалбата - за закупуване  на  медицинска апаратура. 
Със същото решение Общински съвет - Бургас задължи управителите да предоставят за утвърждаване разходно-оправдателни документи за извършените разходи - в срок до 31.10.2023 г. 
В определения от Общински съвет срок от два месеца, "Диагностично - консултативен център II - Бургас" ЕООД не успя да приключи процедурите по Закона за обществените поръчки, но изпълни решението на Общински съвет и разходва сума от 37 109,72 лв. за закупуване на Късовълнов терапевтичен апарат, съгласно приложени фактура №0000003509 от 01.12.2023г. и  частично плащане на  Апарат за микровълнова терапия, съгласно фактура № 0000003510 от 01.12.2023 г. Документите са представени преди входиране на настоящата докладна записка, поради което предлагам Общински съвет - Бургас да утвърди извършените разходи. 
Поради възникнала необходимост от извършване на предварителни проучвания и съгласуване на намеренията за строителство на новата сграда с Министерство на отбраната, свързани с налична  подземна инфраструктура на Гражданска защита под терена „СБАЛПФЗ- Бургас“ ЕООД успя в двумесечния срок да сключи договор за изработка на инвестиционен проект от 24.11.2023 г. за нов медицински корпус на стойност 29 250 лв. без ДДС, по който все още няма извършени плащания. На базата на извършеното проектиране предстои да бъдат предприети действия по възлагане на СМР. В тази връзка, молбата от управителят е Общински съвет да вземе решение за удължаване на срока за отчитането на извършения разход за строителство и проектиране, в размер на 50% от печалбата за 2022 г. до 30.10.2024 г.
Останалите дружества представиха в срок разходно-оправдателни документи, както следва: 
„Дентален център I - Бургас" ЕООД  за сумата от 4 061,09 лв., съответстваща на размера на 50 на сто от печалбата за 2022г. за частично плащане на апарат Автоклав Mocom-B IIassic-22 litra, съгласно фактура № 000032792 от 26.10.2023 г.
 „Диагностично - консултативен център едно - Бургас" ЕООД за сумата от 6 002,34 лв., съответстваща на размера на 50 на сто от печалбата за 2022г. за частично плащане 3-diff Хематологичен анализатор Swelab Alfa Plus Standard с. н. 116488 с прилежащи части, за нуждите на хематологичен кабинет и е представил фактура № 0000000246 от 10.03.2023 г. 
          "Медицински център 1- Бургас" ЕООД за сумата от 21 330,68 лв., съответстваща на размера на 50 на сто от печалбата за 2022г., за  частично плащане на  закупен ехограф  CONSONA №8 с конвексен, линеен трансдюсер  и хибриден аналогово-цифров принтер SONY UP-X898MD за нуждите на центъра, за което е представена фактура № 0000022013 от 13.09.2023г. 
         "Комплексен онкологичен център - Бургас" ЕООД е представило банкови извлечения за извършени плащания в размер на 597 370,08 лв., съответстващи на 50 на сто от печалбата за 2022г. за погасяване на инвестиционен кредит по инициативата „Джесика“, за закупуване на Система за нуклеарно медицинска диагностика (Хибридна ПЕТ/КТ система и Хибридна СПЕКТ/КТ система) и Автоматизирана терапевтична система за брахитерапия, придобита след Решение на  Общински съвет – Бургас по т. 9  от проведено заседание на 29.01.2019г. /Протокол №53/. 
       „Център за психично здраве проф. д-р Иван Темков– Бургас” ЕООД за сумата от 3 251,69 лв., съответстваща на размера на  50 на сто от печалбата за 2022г., за закупуване и подмяна на повдигателен механизъм, за асансьорна уредба  15 спирки, необходим за осигуряване на достъпна среда за посетители и пациенти в лечебното заведение, съгласно фактура № 1000004742 от 11.08.2023 г.
С всички направени по-горе предложения за възможност за осигуряване на инвестиции за закупуване на оборудване Община Бургас изпълнява основен свой приоритет в сферата на здравеопазването, като реализира мерки в посока осигуряване на качествени здравни грижи чрез инвестиции в съществуващи здравни заведения, създаване на нови възможности за извънболнична и болнична помощ, както и за реализиране на мерки за по-добра профилактика и превенция на заболявания с широко разпространение на територията на Общината. С всички тези мерки се постига увеличаване на средната продължителност на живота и преждевременната смъртност от социално значими болести.
Предвид изложеното, на основание чл. 137 а.1 т. 3 от Търговския закон, чл. 12 ал. 1 т. 17 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас и във връзка с решение на Общински съвет-Бургас по т. 8 от заседание, проведено на 31.08.2023г. /Протокол № 55/, предлагам Общински съвет – Бургас да вземе следните




РЕШЕНИЯ:
 1. Утвърждава  разходите  за закупуване на медицинска апаратура на "ДЕНТАЛЕН ЦЕНТЪР I-БУРГАС" ЕООД, представляващи, частично плащане за закупен 1 бр. апарат  Автоклав Mocom-B IIassic-22 litra, в размер на 4 061,09 лв., съответстващи на 50 на сто от печалбата за 2022 г.
2. Утвърждава разходите  за закупуване на медицинска апаратура на "ДИАГНОСТИЧНО - КОНСУЛТАТИВЕН ЦЕНТЪР ЕДНО - БУРГАС" ЕООД за  частично плащане на закупен 3-diff Хематологичен анализатор Swelab Alfa Plus Standard с. н. 116488, в размер на  6 002,34 лв., съответстващи на 50 на сто от печалбата за 2022 г.
          3. Утвърждава разходите за закупуване на медицинска апаратура на "ДИАГНОСТИЧНО - КОНСУЛТАТИВЕН ЦЕНТЪР II – БУРГАС" ЕООД за закупен Късовълнов терапевтичен апарат за нуждите на ДКЦ II и частично плащане на закупен  Апарат за микровълнова терапия, общо в размер  на 37 109,72лв., съответстващи на 50 на сто от печалбата за 2022г.
4. Утвърждава разходите за закупуване на медицинска апаратура на "МЕДИЦИНСКИ ЦЕНТЪР I -БУРГАС" ЕООД за частично плащане на закупен ехограф  CONSONA №8 с конвексен и линеен трансдюсер  и хибриден аналогово-цифров принтер SONY UP-X898MD, общо в размер на 21 330,68 лв., съответстващи на 50 на сто от печалбата за 2022 г.
        5. Утвърждава разходите, извършени в съответствие с решение по т.8 от заседание, проведено, на 31.08.2023г. /Протокол № 55/ от "КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД, за изплащане на  вноски (главница и лихва) по инвестиционен кредит, за закупуване на Система за нуклеарно медицинска диагностика (Хибридна ПЕТ/КТ система и Хибридна СПЕКТ/КТ система) и Автоматизирана терапевтична система за брахитерапия отпуснати по инициативата „Джесика“, в размер на 597 183,17 лв., съответстващи на 50 на сто от печалбата за 2022г.
         6. Утвърждава разходите, извършени от „ЦЕНТЪР ЗА ПСИХИЧНО ЗДРАВЕ ПРОФ. Д-Р ИВАН ТЕМКОВ - БУРГАС" ЕООД,  в съответствие с решение по т.8 от заседание, проведено, на 31.08.2023г. /Протокол № 55/, за закупуване и подмяна на повдигателен механизъм, за асансьорна уредба  15 спирки, необходим за осигуряване на достъпна среда за посетители и пациенти в лечебното заведение, в размер на 3251.69, съответстващи на 50 на сто от печалбата за 2022г. 
        7. Дава съгласие „Специализирана болница за активно лечение по пневмофтизиатрични заболявания–Бургас“ ЕООД да разходва сумата в размер 91 839,85 лв., представляващи 50 на сто от печалбата за 2022 г. за проектиране и строителство на нова поликлиника през декември 2023г. и през 2024г., като удължава срока за представяне на разходно-оправдателни документи до края на 2024г.
 
Приложения:  фактури и съпътстващи документи, удостоверяващи извършените разходи, предоставени от общинските лечебни заведения.

С уважение,
СТАНИМИР АПОСТОЛОВ
ЗАМ.- КМЕТ „ФИНАНСИ, БЮДЖЕТ,  ИКОНОМИКА  И МОРСКО ДЕЛО“

Съгласували:
Мария Куманова
Дирекция  „Демографски политики, мониторинг и координация“

Златина Георгиева 
Директор на дирекция ПНО

Ивелина Стратева 
Директор дирекция ИСД

Виолета Лазова 
Н-к отдел ИБР

Изготвил:  
Елена Иванова
Ст. експерт в отдел ИБР

